en en da en fr da da da nl da da lb nl fi da da da da da en da en fr en fr da en da sv en uz nl da da nb da da en da da da en sv fr fi da da de da de da en da da da da da da da nb da nb nb da da da da da da af da da da da da da da da de da da et da da da da da en da da da en da da da da da da da en da da sv da da fr en da de da da de fr da de nl da da da en da da da da da fr ceb en nl ceb fr de da da
DIY: Quiltet mulepose | Sy-guide | ISABELLAS
Lad plastikposerne blive nede i supermarkedet, når du handler, og medbring i stedet dine egne bæreposer. Denne søde mulepose kan du nemt sy selv. Se her hvordan.
Det er nemt at sy sine egne muleposer, og du kan bruge alt fra gamle gardiner og pudebetræk til stofrester. De hjemmelavede muleposer er meget mere bæredygtige end plastikposerne, og så er de desuden også flottere!
Se, hvordan du laver en fin quiltet mulepose lige her.
Mål: Ca. 40 x 42 cm
Det skal du bruge til at sy en quiltet mulepose:
1 stk. mønstret stof (86 x 100 cm) fra Morris & Co, Kreanord.
1 stk. ensfarvet stof (86 x 98 cm) fra Stof & Stil
1 stk. pladevat med lim (86 x 100 cm) fra Stof & Stil
1 rulle sandfarvet samt 1 rulle mintgrøn sytråd fra Stof & Stil.
Sådan syr du en quiltet mulepose:
TIP: For flottere finish og holdbarhed kan du overlocke eller zigzagge alle kanter før eller efter sammensyning samt presse alle syninger undervejs.
DIY-video: Sy et pojagi-gardin ud af stofrester
Læg det mønstrede stykke stof (mål: 86 x 100 cm) med retsiden nedad.
Placér pladevat ovenpå. Sørg for, at siden med limen vender ned mod stoffet.
Læg et stykke bagepapir på pladevatten, og stryg, indtil limen hæfter på stoffet.
Quilt langs stoffet med 2 cm mellemrum.
Fold stoffet på midten ret mod ret, så folden bliver taskens bund.
Sy hver side med 1 cm sømrum.
Fold en trekant i hver side i bunden af tasken ved at tage sidesømmet, og pres det ned mod sammenfoldningen.
Sy trekanterne fast, så du får en bund i tasken.
Fold de 2 stykker mønstrede stof (mål: 9 x 55 cm) på langs ret mod ret.
Sy hver hank med 1 cm sømrum.
Vend hanken retsiden ud af.
Sæt hankene fast med knappenåle, så enderne flugter med den øverste kant af tasken.
Mål fra midten af posen og 6 cm ud på hver side.
Læg arbejdet fra dig, mens du syr foret.
Sådan hækler du dit eget indkøbsnet
Fold det ensfarvede stykke stof (86 x 98 cm) på midten ret mod ret, så folden danner bunden.
Sy siderne med 1 cm sømrum, men lad i den ene side 12 cm stå åben til vending ca. midt på siden.
Sy bunden som på posen.
Put foret ned i posen, så retsiderne vender mod hinanden.
Sy hele vejen rundt med sømrum på 1 cm.
Vend din pose gennem forets åbning, og pres hele vejen rundt i kanten, men sørg for, at foret først starter 2 cm nede.
Lav en lille stikning i hånden på bagsiden ved hver hank i hver side, så du forstærker hanken, samtidig med at foret holdes på plads.
Sy den lille åbning nede i posen sammen.
Er din elregning også steget? Sådan sparer du på strømmen!
Sådan laver du syltede grønne tomater
Havekalender 2022: Isabellas' gøremål i haven — uge for uge
Er din elregning også steget? Sådan sparer du på strømmen!
Sådan fjerner du kalk fra din bruseniche
Vild med Nutella? Så nemt kan du lave din egen version!
Kontakt Køb abonnement Annoncør
Administrer samtykke Cookie- og privatlivspolitik